OpenLLM-France/wikimedia huggingface dataset:
# Tías

Tías és un municipi situat a l'est de l'illa de Lanzarote, a les illes Canàries. És compost pels nuclis de Tías, Puerto del Carmen, Mácher, La Asomada, Masdache, Conil i Tegoyo.

## Residents a la vila

* José Saramago
* Alberto Vázquez Figueroa
# Mosquió (metge)

Mosquió (en llatí Moschion, en grec antic Μοσχίων) era un metge grec que mencionen Sorà, Andròmac i Asclepíades Farmació, i del que Galè en recull notícies.
Va viure al segle I aC o en tot cas una mica abans, però no després. Podria ser el mateix personatge que Sorà anomena Mosquió Corrector (Διορθωτής), perquè encara que era seguidor d'Asclepíades de Bitínia, va contradir les seves opinions en alguns punts.
Sorà, Plutarc, Alexandre de Tral·les, Aeci, Plini el Vell i Tertul·lià parlen també d'un metge amb el mateix nom, però segurament era un personatge diferent.

## Referències

* ↑ W.A.G., 2.Moschion a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p.1114
# Karo del Sud

El Karo del Sud és un riu del Jhakhand que neix a la comarca de Gangpur (antic estat tributari de Gangpur) i va cap a Keonjhar al nord d'Orissa, per després girar al nord anant a buscar al riu Koel del Sud al que s'uneix a Arandpur.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Polinomi de HOMFLY

En matemàtiques, el polinomi de HOMFLY (conegut també com a polinomi de HOMFLYPT i com a polinomi de Jones generalitzat) és un invariant per nusos en forma de polinomi de dues variables, descobert l'any 1985.

## Definició formal

L'any 1991 Louis Kauffman donà una de les definicions formals més senzilles pel polinomi de HOMFLY:
Siguin $L$ un nus (o més generalment un enllaç) i siguin $L_{+}$, $L_{-}$ i $L_{0}$ les relacions d'Skein -és a dir, variacions del seu diagrama en un únic encreuament assignats segons la taula següent-
Aleshores, es defineix el polinomi de HOMFLY de $L$, $P_{L}(\ell ,m)$, a partir de les següents igualtats:
    $P_{O}=0$
    $\ell P_{L_{+}}+\ell ^{-1}P_{L_{-}}+mP_{L_{0}}=0,\,$
on $O$ representa el nus trivial. Gràcies a aquestes igualtats, el nus pot anar-se desfent de manera iterativa fins a aconseguir polinomis trivials.

## Propietats

La principal propietat del polinomi de HOMFLY és que es tracta d'un invariant per nusos (és invariant per moviments de Reidemeister). És a dir, un mateix nus sempre tindrà el mateix polinomi de HOMFLY independentment del diagrama que es faci servir per calcular-lo. Ara bé, existeixen nusos diferents amb el mateix polinomi de HOMFLY (com per exemple els mutants de Kinoshita-Terasaka).
Una altra propietat interessant és que, sigui $K$ un nus o enllaç i sigui $K^{*}$ la seva imatge especular, es compleix $P_{K^{*}}(\ell ,m)=P_{K}({\ell }^{-1},m)$.
Una de les propietats més belles del polinomi de HOMFLY és que el polinomi de la suma connexa de dos nusos és el producte dels polinomis dels nusos. Pel que fa a la unió disjunta de dos nusos o enllaços, es compleix que el polinomi de la unió és el producte dels polinomis multiplicat per un factor $-(\ell +{\ell }^{-1})m^{-1}$.

## Origen del nom

El nom HOMFLY neix de les inicials dels membres de l'equip que el descrigué per primera vegada: Jim Hoste, Adrian Ocneanu, Kenneth Millett, Peter J. Freyd, W. B. R. Lickorish i David N. Yetter. Sovint és conegut també com a polinomi HOMFLYPT en honor de Józef H. Przytycki i Paweł Traczyk, que hi treballaren de manera independent al primer equip.

## Referències

* 1 2 Weisstein, Eric W., «Polinomi de HOMFLY» a MathWorld (en anglès).
* ↑ Freyd, P.; Yetter, D., Hoste, J., Lickorish, W.B.R., Millett, K., and Ocneanu, A. «A New Polynomial Invariant of Knots and Links». Bulletin of the American Mathematical Society, 12, 2, 1985, pàg. 239–246. DOI: 10.1090/S0273-0979-1985-15361-3.
* ↑ Liu, Xin; Ricca, Renzo L. On the derivation of the HOMFLYPT polynomial invariant for fluid knots (en anglès), 22 octubre 2014.

## Vegeu també

* Polinomi de Jones
* Polinomi d'Alexander
* Teoria de nusos
# Semiarundinaria

Semiarundinaria o Brachystachyum és un gènere de bambús de la família de les poáceas, ordre poals, subclasse Liliidae, classe liliòpsid, divisió magnoliofití.

## Taxonomia

* Semiarundinaria densiflora (Rendle) T.H.Wen
* Semiarundinaria fastuosa (Mitford) Makino
* Semiarundinaria kagamiana Makino
* Semiarundinaria makinoi Hisauchi & Muroi
* Semiarundinaria okuboï
* Semiarundinaria pantlingii (Gamble) Nakai: Es fa a alçades de 2.300 m a l'Himàlaia (Nepal, Bhutan)
* Semiarundinaria sinica T.H.Wen
* Semiarundinaria yashadake (Makino ex Shiros.) Makino
# Houston Street (Manhattan)

Houston Street és un dels carrers més importants de Manhattan, a New York. Houston Street és un dels carrers rars de Manhattan en doble sentit (els grans eixos nord-sud són avingudes). Està situat a Downtown (barri sud de la ciutat) i enllaça d'oest a est el Hudson River a l'East River. Correspon a més a més a la frontera entre el Greenwich Village i SoHo (que significa South of Houston Street) a l'oest, i entre l'East Village i la Lower East Side a l'est. Houston Street serveix a més a més de punt de sortida a l'organització cadastral de Manhattan imaginada en el moment del Commissioners' Plan de 1811, ja que First Street és situat just al nord.
# Krzysztof Holowczyc

Krzysztof Wiesław Hołowczyc (Olsztyn, Polònia, 4 de juny de 1962) és un pilot de ral·li i raid polonès. Ha guanyat el Campionat de Polònia de Ral·lis dels anys 1995, 1996 i 1999, així com el Campionat d'Europa de Ral·lis de 1997 i la Copa del Món de Ral·lis Raid de 2013. Va ser membre del Parlament Europeu entre 2007 i 2009.

## Trajectòria

Hołowczyc comença a disputar ral·lis als anys 90, debutant en una prova del Campionat Mundial de Ral·lis l'any 1996 al disputar el Ral·li de Suècia amb un Toyota Celica Turbo 4WD. L'any 1995, 1996 i 1999 guanya el Campionat de Polònia de Ral·lis.
L'any 1997 guanya el Campionat d'Europa de Ral·lis amb un Subaru Impreza 555, guanyant a les proves del Ral·li de Bulgària, el Ral·li Halkidikis i el Ral·li de Xipre, així com pujant al podi al Ral·li de Polònia i al Ral·li d'Alemanya.
A partir de l'any 2005 començà a disputar de forma habitual el Ral·li Dakar i altres proves de raid. L'any 2013 guanya la Copa del Món de Ral·lis Raid amb un Mini, mentre que al 2015 aconseguirà el seu millor resultat en un Ral·li Dakar, al finalitzar en tercera posició, tan sols superat per Nasser Al-Attiyah i Giniel de Villiers. Precisament al finalitzar la temporada 2015 anuncià la seva retirada.
Dins del Campionat Mundial de Ral·lis disputà ral·lis de forma puntual, essent el seu millor resultat una sisena posició al Ral·li de Polònia de 2009 amb un Ford Focus RS WRC del equip M-Sport.

## Referències

* ↑ «6th parliamentary term | Krzysztof HOŁOWCZYC | MEPs | European Parliament» (en anglès). [Consulta: 2 agost 2022].
* ↑ Shacki. «Krzysztof Hołowczyc - rally profile eWRC-results.com» (en anglès). [Consulta: 2 agost 2022].
* ↑ «Krzystov Holowczyc vence en Portalegre y se hace con la Copa del Mundo» (en castellà). [Consulta: 2 agost 2022].
* ↑ «Krzysztof Holowczyc se retira de los raids» (en castellà), 01-09-2015. [Consulta: 2 agost 2022].
* ↑ «Rally - Campeonato Mundial de Rally - Rally de Polonia 2009 - Resultados». [Consulta: 2 agost 2022].
# Urbanització Club de Golf Peralada

La Urbanització Club de Golf Peralada és un dels nuclis de població que conformen el municipi de Peralada, a l'Alt Empordà, que està situat, com el seu nom ho indica, al club de golf que hi ha en aquesta localitat i que és propietat del Grup Peralada. Té 275 habitants censats, malgrat que és un lloc de segones residències, i dista un quilòmetre del nucli urbà.
# Kolkata Metropolitan Development Authority

Kolkata Metropolitan Development Authority (KMDA) és una entitat de planificació i desenvolupament de l'Índia amb autoritat sobre l'àrea metropolitana de Calcuta (Kolkata) abreujadament KMA (Kolkata Metropolitan Area), a l'estat de Bengala Occidental. Inicialment portà el nom de Calcutta Metropolitan Development Authority (CMDA) que va modificar quan Calcuta va canviar el nom a Kolkata. La KMDA depèn del ministre d'Afers Municipals i Desenvolupament urbá del gobvern de l'estat.
Fou fundada el 1970.

## Enllaços externs

* KMDA website
# Llista de golejadors de la Copa espanyola d'hoquei sobre patins masculina 2007

Llista completa de gols marcats a la Copa espanyola d'hoquei patins masculina 2007 segons jugador i equip corresponent:
| Jugador | Equip | Gols |
| Xavier Caldú | Alnimar Reus Deportiu | 3 |
| David Páez | Barcelona Sorli Discau | 3 |
| Pedro Alves | Liceo Vodafone | 2 |
| Alberto Borregán | Barcelona Sorli Discau | 2 |
| Xavier Brichs | Noia Freixenet | 2 |
| Josep Lamas | Liceo Vodafone | 2 |
| Carlos López | Barcelona Sorli Discau | 2 |
| José Luis Páez | Barcelona Sorli Discau | 2 |
| Josep Maria Selva | Noia Freixenet | 2 |
| Pablo Federico Álvarez | Liceo Vodafone | 1 |
| Guillem Cabestany | Alnimar Reus Deportiu | 1 |
| Joan Feixas | Noia Freixenet | 1 |
| Fabián Andrés | Enrile PAS Alcoi | 1 |
| Marc Gual | Alnimar Reus Deportiu | 1 |
| Santiago Julivert | Vilanova l'Ull Blau | 1 |
| Xavier Lladó | Viva Hàbitat Blanes | 1 |
| José Ramón López | Enrile PAS Alcoi | 1 |
| Sergi Miras | Enrile PAS Alcoi | 1 |
| Sergi Panadero | Barcelona Sorli Discau | 1 |
| Joaquim Pujadas | Roncato Vic | 1 |
| David Ros | Vilanova l'Ull Blau | 1 |
| Toni Sánchez | Alnimar Reus Deportiu | 1 |
| Lluís Teixidó | Alnimar Reus Deportiu | 1 |
| Pere Varias | Noia Freixenet | 1 |

## Enllaços externs

* Llista de golejadors Arxivat 2008-04-06 a Wayback Machine. (castellà)
# Knut Lindberg

Knut Andreas "Knatten" Lindberg (Göteborg, 2 de febrer de 1882 – Göteborg, 6 d'abril de 1961) va ser un atleta i futbolista suec que va competir a principis del segle xx i fins a la Primera Guerra Mundial. Va prendre part en els Jocs Olímpics de 1906, 1908 i 1912. Els millors resultats els va obtenir el 1906, quan guanyà la medalla de plata en la prova del llançament de javelina i finalitzà en cinquena posició en antic pentatló i sisè en els 100 metres. Sis anys més tard, als Jocs Olímpics d'Estocolm guanyà una nova medalla de plata en la prova dels 4×100 metres relleus, però fallà en els intents d'arribar a la final en les altres proves que disputa.
Lindberg guanyà 15 títols nacionals d'atletisme: nou en 100 metres (1902, 1904–1909, 1911 i 1912); tres en 200 m (1908–1909 i 1912) i tres en 110 metres tanques (1907–1909).
Com a futbolista jugà amb l'Örgryte IS, on guanyà el campionat suec de futbol de 1902 i de 1904 a 1907.

## Referències

* ↑ La prova del pentatló que es va disputar als Jocs de 1906 consistia en salt de llargada aturat, llançament de disc (estil antic), llançament de javelina, 192 metres i lluita grecoromana.
* ↑ Knut Lindberg Arxivat 2014-08-04 a Wayback Machine.. sports-reference.com

## Bibliografia

* Cook, Theodore Andrea. The Fourth Olympiad, Being the Official Report. Londres: British Olympic Association, 1908.
* De Wael, Herman. «Athletics 1908». Herman's Full Olympians, 2001. Arxivat de l'original el 27 de setembre 2006. [Consulta: 20 juliol 2006].
* Wudarski, Pawel. «Wyniki Igrzysk Olimpijskich» (en polonès), 1999. Arxivat de l'original el 16 de febrer 2009. [Consulta: 20 juliol 2006].
# Kunle Afolayan

Kunle Afolayan és un actor i director de cinema nigerià. És fill del famós director de teatre i de cinema i productor Ade Love. És d'ascendència ioruba. Des de l'any 2005 ha estat actiu en la indústria fílmica nigeriana. Entre les seves pel·lícules més populars destaquen: The Figurine: Araromire (2010), en ioruba i anglès i Phone Swap (2012). The Figurine va guanyar cinc premis de l'Acadèmia de Cinema Africà i va gaudir d'un gran èxit en les pantalles nigerianes.
Kunle Afolayan va representar el cinema de Nollywood en el Festival Subversiu de Zagreb el 2011 juntament amb el seu company Zeb Ejiro. El maig de 2013 es va estrenar a França la pel·lícula Phone Swap en la primera edició de la NollywoodWeek de París, a on va guanyar el premi del públic.

## Biografia

El pare d'Afolayan és Adeyemi Josiah Afolayan (Ade-Love), un reconegut artista nigerià de la segona meitat del segle XX que va treballar en el teatre i el cinema. Aquest es va preocupar que el seu fill adquirís una bona educació. Kunle va estudiar economia.
Kunle Afolayan va començar a treballar en un banc mentre feia algunes actuacions casuals abans de decidir a dedicar-se plenament a la indústria del cinema i d'estudiar a la New York Film Academy.

## Filmografia
### Actor

Les pel·lícules en les que Afolayan ha participat com a actor són:
* October 1 (2014).
* The Figurine (2010).
* Farayola (2009).
* Onitemi (2007).
* Èjiwòrò (2006).
* Ti Ala Ba Ku (2005).

### Director

Les pel·lícules que ha dirigit Kunle Afolayan són:
* October 1 (2014).
* Phone Swap (2012).
* The Figurine (2010).

### Productor

Les pel·lícules que ha produït Kunle Afolayan són:
* October 1 (2014).
* Phone Swap (2012). (productor executiu)

## Bibliografia

* Andrew Rice: A Scorsese in Lagos a: New York Times Magazine (USA), 26 de febrer de 2012, pàgina 6.

## Referències

* 1 2 3 http://www.tportal.hr/showtime/film/125163/Mi-smo-nova-filmska-revolucija.html
* 1 2 http://234next.com/csp/cms/sites/Next/ArtsandCulture/Film/5481791-147/story.csp Arxivat 2010-02-17 a Wayback Machine.
* ↑ http://www.Nollywoodweek.com
* 1 2 «entrevista a kunle afolayan al youtube». [Consulta: 27 març 2014].
* 1 2 3 «Kunle Afoayan a imdb». [Consulta: 27 març 2014].
* ↑ «afolayan a imdb». [Consulta: 27 març 2014].

## Enllaços externs

* Productora de Kunle Afolayan (anglès)
# La Bastida de Clarmont

La Bastida de Clarmont (francès Labastide-Clermont) és un municipi occità de Savès, al Llenguadoc, situat a la regió d'Occitània, departament de l'Alta Garona.

## Referències

* ↑ Toponímia occitana
# Doxapater

Doxapater és el nom dels següents personatges:
* Gregori Doxapater, jurista romà d'Orient
* Doxapater Nilus, jurista romà d'Orient
* Doxapater Sacel·lari, jurista romà d'Orient
# Semia

Semia era, segons la mitologia etrusca, la deessa de la terra. De vegades se l'anomena Semla. És l'equivalent a la deessa grega Sèmele.
Semia va ser la mare de Fufluns. Un mirall etrusc del segle iv aC mostra una dona, Semia, portant un tirs i abraçant a un jove Fufluns en presència d'Aplu, que sosté una branca de llorer. A la banda esquerra hi ha un sàtir tocant la flauta.

## Referències

* ↑ De Grummond, Nancy T. (et al.). The religion of the Etruscans. Austin: University of Texas Press, 2006, p. 64. ISBN 9780292706873.
# Houtave

Houtave és un nucli del municipi de Zuienkerke a la província de Flandes Occidental a la regió flamenca de Bèlgica. Era un municipi independent fins a la fusió amb Zuienkerke l'1 de gener de 1977. El 2005 tenia 411 habitants a una superfície de 1632 hectàrees.

## Història

Un primero oratori en estil romànic es construeix vers l'any 900 que el 961 va esdevenir una parròquia independent. El primer esment «Holtawa» data del 1003. El nom significa «un lloc al maresme no inundable amb bosc». L'estructura compacte del nucli antic del poble fa suposar que a l'origin era una latifundi tipus masia fortificada amb església i fossat doble. Era una possessió de les abadies de Sant Pere del Mons Blandinus i de Sant Bavó ambdues a Gant. Pertanyia com a «appendant» al Franconat de Bruges. A la fi del segle xiii l'església romànica va ser derrocada i reemplaçada per una esglésiacapitulària més ample en estil gòtic. El capítol continuarà existint fins a la revolució francesa.
Al segle xv va patir molt del conflicte bèl·lic entre el país de Bruges i Maximilià d'Àustria. Al segle xvi segueix la devastadora guerra de religió entre els protestants a les disset Províncies i els reis catòlics de Castella. El 1715, després de la Pau d'Utrecht passa de Castella a Àustria. L'estabilitat del govern austríac (1715-1794) que investeix molt en la infraestructura (entre d'altre la via calçada de Bruges cap a Oostende), el que contribueix al progrés social i econònomic de la zona. El poble ateny la seva màxima població (434 habitants).

## Geografia i economia

El poble està situat al pòlder de Bruges, que progressivament va ser assecat a l'edat mitjana per la construcció d'una densa xarxa canals de desguàs en profitar dels priels naturals després de la regressió del Mar del Nord, de la qual el canal Noordede que escindeix em poble de ponent a llevant, forma l'eix principal. Els veïns treballen tradicionalment a l'agricultura o a les empreses o serveis de Bruges o Oostende. Des de l'edat mitjana fins avui és conegut per a la cria de cavalls.

## Galeria

* Església de Bavó i Macut
* Pont al Noordede del 1853
* Masia «De Grote Madeleine»

## Referències

             A Wikimedia Commons hi ha contingut multimèdia relatiu a: Houtave
* 1 2 «Houtave (ID: 21852)» (en neerlandès). De Inventaris van het Bouwkundig Erfgoed (Inventari del patrimoni arquitectural). Onroerend Erfgoed (Agència del govern de Flandes del Patrimoni, 2004-2006. [Consulta: 23 abril 2014 (2014-04-23)].
* ↑ De Smet, Joseph «Het Brugse Vrije en zijn archief (El Franconat de Bruges i el seu arxiu)» (en neerlandès). De Vlaamse Stam, 1968, pàg. 433 - 444.
# Kévin Sireau

Kévin Sireau (Châteauroux, 18 d'abril de 1987) és un ciclista francès especialista en pista. Doble medallista als Jocs Olímpics, també ha guanyat nou medalles Campionats del Món de ciclisme en pista.

## Palmarès

* 2005
** Campió d'Europa júnior en Velocitat per equips (amb Michaël D'Almeida i Alexandre Volant)
* 2006
** Campió de França en Velocitat
** Campió de França en Keirin
** Campió de França en Velocitat per equips
* 2007
** Campió d'Europa sub-23 en Keirin
* 2008
** Medalla de plata als Jocs Olímpics de Pequín en Velocitat per equips (amb Grégory Baugé i Arnaud Tournant)
** Campió del món velocitat per equips (amb Grégory Baugé i Arnaud Tournant)
** Campió d'Europa sub-23 en Velocitat
** Campió de França en Velocitat
** Campió de França en Keirin
* 2009
** Campió del món velocitat per equips (amb Grégory Baugé i Mickaël Bourgain)
** Campió d'Europa sub-23 en Velocitat
** Campió d'Europa sub-23 en Velocitat per equips (amb Michaël D'Almeida i Thierry Jollet)
* 2010
** Campió de França en Velocitat
** Campió de França en Keirin
* 2011
** Campió d'Europa de Velocitat
* 2012
** Medalla de plata als Jocs Olímpics de Londres en Velocitat per equips (amb Grégory Baugé i Michaël D'Almeida)
* 2015
** Campió del món en velocitat per equips (amb Grégory Baugé i Michaël D'Almeida)

### Resultats a la Copa del Món

* 2007-2008
** 1r a la Classificació general i a la proves de Copenhaguen, en Velocitat
** 1r a Los Angeles i Copenhaguen, en Velocitat per equips
* 2008-2009
** 1r a Cali, en Velocitat
** 1r a Copenhaguen, en Keirin
** 1r a Pequín, en Velocitat per equips
* 2009-2010
** 1r a la Classificació general i a la proves de Cali, en Velocitat
** 1r a Cali, en Velocitat per equips
* 2010-2011
** 1r a la Classificació general i a la proves de Cali, Pequín i Manchester, en Velocitat
** 1r a Cali, Pequín i Manchester, en Velocitat per equips
* 2014-2015
** 1r a Cali, en Velocitat per equips

## Enllaços externs

* Fitxa a sitiodeciclismo.net
* Fitxa a cyclebase.nl
# Urtx

«Urtx» té aquests significats:
* Urtx (poble), entitat de població del municipi de Fontanals de Cerdanya
* Urtx (llinatge) llinatge de l'aristocràcia militar catalana
* Estació d'Urtx-Alp, estació de ferrocarril propietat d'Adif entre els termes d'Alp i Fontanals de Cerdanya
* Vescomtat d'Urtx, jurisdicció feudal dels comtats de Cerdanya i Conflent
* El Vilar d'Urtx, entitat de població del municipi cerdà de Fontanals de Cerdanya
* Urtx (revista), revista editada pel Museu i l'Arxiu comarcal de l'Urgell
# Orpinell

Orpinell és un nucli de població de Mediona (Alt Penedès), actualment inclòs a l'Inventari del Patrimoni Arquitectònic de Catalunya.

## Descripció

El nucli d'Orpinell es troba a l'extrem nord del terme, sota el puig d'Orpinell i a prop dels termes de La Llacuna i d'Orpí. És d'origen medieval i el formen una gran masia amb construccions auxiliars. La masia, amb coberta a dues vessants, presenta portal adovellat i baluard. És remarcable dintre del conjunt la capella de Sant Maria d'Orpinell, actualment en ruïnes i amb la volta esfondrada se'n conserven parts dels murs laterals, de l'absis semicircular amb arcs cecs, i contraforts.

## Història

Orpinell era una antiga quadra del terme de Mediona, en l'actualitat pràcticament abandonada, l'origen de la qual se situa en època medieval.

## Referències

* 1 2 3 «Orpinell». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 2 setembre 2015].
# Knut Nordahl

Knut Nordahl (Hörnefors, 13 de gener de 1920 - Krokom, 28 d'octubre de 1984) fou un futbolista suec de la dècada de 1940.
Fou 26 cops internacional amb la selecció sueca amb la qual participà en els Jocs Olímpics d'Estiu de 1948. Pel que fa a clubs, defensà els colors de IFK Norrköping, AS Roma.
Era germà dels també futbolistes Bertil i Gunnar Nordahl.

## Referències

* ↑ «Sweden national football team stats» (en suec). passagen.se. Arxivat de l'original el 2012-06-06.
* ↑ "Nordahl: 'Il pompiere d'oro', André Melsohn Dayan, Trivela.com Arxivat 2009-06-15 a Wayback Machine.
* ↑ «Knut Nordahl» (en italian). Enciclopedia del Calcio. Arxivat de l'original el 30 juliol 2012. [Consulta: 31 març 2017].
* ↑ «Knut Nordahl». Sports-Reference.com. Sports Reference LLC. «Còpia arxivada». Arxivat de l'original el 2020-04-17. [Consulta: 6 desembre 2018].
* ↑ Knut Nordahl a National-Football-Teams.com (anglès)
* ↑ Gunnar Nordahl Arxivat 2020-04-17 a Wayback Machine.. sports-reference.com
# Dowth

Dowth és un dels tres complexos que formen Brú na Bóinne a les ribes del riu Boyne, al comtat de Meath, Irlanda. És datat del 2500 - 2000 aC.
El túmul més gran és d'una gran mida, similar al de Newgrange. És d'uns 85 metres (280 peus) de diàmetre i 15 metres (50 peus) d'alt, i està envoltat de voreres de grans pedres, algunes de les quals estan decorades.
El jaciment es troba en mal estat de conservació, la qual cosa fa que, a data del 2007, estigui tancat al públic.

## Referències

* 1 2 Harbison, Peter. (1970). Guía para el Monumento Nacional de Irlanda. Gill & Macmillan

## Vegeu també

* Brú na Bóinne.
* Newgrange.
* Knowth.

## Enllaços externs

* Wakeman's handbook of Irish antiquities (1903).
* Meath Tourism Information on Dowth, Newgrange and Knowth Arxivat 2007-10-12 a Wayback Machine..
* Dowth Information and Images.
# Sistema de coordenades supergalàctic

El sistema de coordenades supergalàctic són coordenades celestes en un sistema de coordenades esfèriques que va ser dissenyat per tenir el seu equador alineat amb el pla supergalàctic, una estructura important en l'univers local format per la distribució preferencial dels cúmuls de galàxies properes (com ara el cúmul de la Verge, el Gran Atractor i el supercúmul Perseu-Peixos) cap a un pla (de dues dimensions). L'avió supergalàctic va ser reconegut per Gérard de Vaucouleurs el 1953 del catàleg Shapley-Ames, encara que una distribució plana de nebuloses havia estat assenyalada per William Herschel més de 200 anys abans. Per convenció, la latitud supergalàctica i la longitud supergalàctica s'indiquen amb SGB i SGL, respectivament, per analogia, a b i l utilitzat convencionalment per coordenades galàctiques. El punt de longitud supergalàctic zero es defineix per la intersecció d'aquest pla amb el pla galàctic.

## Definició

* El pol nord supergalàctic (SGB=90°) es troba en les coordenades galàctiques (l =47.37°, b =+6.32°). En les coordenades equatorials l'(època és J2000), això és aproximadament (AR=18.9 h, Dec=+15.7°).
* El punt zero (SGB=0°, SGL=0°) es troba en (l=137.37°, b=0°). En les coordenades equatorials J2000, això és aproximadament (2.82 h, +59.5°).

## Vegeu també

* Sistema de coordenades
* Coordenades celestes

## Enllaços externs

* Definició precisa per Lahav et al. 2000, MNRAS, 312, 166